Az Általános Szerződési Feltételek („ÁSZF”) tartalmazzák NR Video Bt. (székhely: 2100, Gödöllő, Bajcsy-Zsilinszky Endre utca 15., adószám: 24439369-2-13), mint szolgáltató (“Szolgáltató”) által üzemeltetett webáruház használatára vonatkozó általános szerződési feltételeket. Kérjük, hogy csak akkor vegye igénybe szolgáltatásainkat, amennyiben minden pontjával egyetért, és kötelező érvényűnek tekinti magára nézve. Jelen dokumentum nem kerül iktatásra, kizárólag elektronikus formában kerül megkötésre (nem minősül írásba foglalt szerződésnek), magatartási kódexre nem utal. 

Egyes termékeket csak előrendelésben tudunk legyártatni, amennyiben raktárkészletünkön nem találhatóak meg. Ez esetben minimum 30% gyártási előleget kérünk.

Szolgáltató adatai:

A szolgáltató neve: NR Video Bt.

A szolgáltató székhelye: Gödöllő, Bajcsy-Zsilinszky Endre utca 15.

A szolgáltató elérhetősége, az igénybe vevőkkel való kapcsolattartásra szolgáló, rendszeresen használt elektronikus levelezési címe: nrvideobt@invitel.hu

Cégjegyzékszáma: 13 06 011115

Adószáma: 24439369-2-13

Nyilvántartásban bejegyző hatóság neve: Pest Megyei Cégbíróság , telefonszáma: 06-1-312-16-29

A szerződés nyelve: magyar

A tárhely-szolgáltató adatai: 3 in 1 Hosting Bt.

Adatkezelés nyilvántartási száma: NAIH-78993/2014.

Alapvető rendelkezések:

Jelen Szabályzatban nem szabályozott kérdésekre, valamint jelen Szabályzat értelmezésére a magyar jog az irányadó, különös tekintettel a Polgári Törvénykönyvről szóló 2013. évi V. törvény („Ptk.”) és az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény vonatkozó rendelkezéseire. A vonatkozó jogszabályok kötelező rendelkezései a felekre külön kikötés nélkül is irányadók.

Megvásárolható termékek, szolgáltatások köre

A megjelenített termékek online – elektronikus úton megadott rendeléssel - vásárolhatóak meg. Amennyiben az adott termék van raktáron, abban az esetben személyesen is megvásárolható.

A termékek árai tartalmazzák a törvényben előírt Áfát. A termékek árai a házhozszállítási költséget nem tartalmazzák. 

A termékek adatlapján megjelenített képek eltérhetnek a valóságostól, bizonyos esetekben illusztrációként szerepelnek.

Amennyiben akciós ár kerül bevezetésre, a Szolgáltató teljes körűen tájékoztatja Felhasználókat az akció időtartamáról.

Regisztráció

- Kattintson a Fiók létrehozása gombra.

- Ezt követően a megjelenő oldalon írja be a nevét, az e-mail címét, a használni kívánt felhasználónevet, és találjon ki magának egy jelszót, aminek a segítségével a későbbiekben be fog tudni jelentkezni az oldalra. Azt a jelszót megerősítésképpen kétszer meg kell adnia a regisztráció során. 

- Kattintson a Regisztráció gombra. Ekkor a rendszer létrehozza az Ön személyes fiókját, majd a megadott e-mail címre egy aktiváló hivatkozást fog elküldeni. 

- A fiókját az első bejelentkezés előtt aktiválni szükséges. Ehhez kattintson az e-mailben kapott aktiváló hivatkozásra. 

Rendelés menete

Amennyiben nem regisztrált vásárlónk, kérjük előbb regisztráljon az ÁSZF-ben leírtak szerint, majd ezt követően kövesse a lentebb található felsorolást:

- Kérjük írja be felhasználónevét és jelszavát, majd kattintson a Bejelentkezés gombra. Ezáltal fog tudni bejelentkezni a webáruházba.

- Helyezze a megvásárolni kívánt terméket a kosárba a termék oldalán található Kosárba gomb segítségével.

- Amennyiben további termékeket is szeretne a kosárba helyezni, válassza a megjelenő oldalon a Vásárlás folytatása gombot, és folytassa a megvásárolni kívánt termékek kosárba helyezését. Ha nem szeretne további termékeket vásárolni, kérjük kattintson a megjelenő oldalon a Pénztárhoz gombra.

- Az ezt követően megjelenő oldalon kérjük ellenőrizze a termékeknél a vásárolni kívánt darabszámot. Amennyiben a vásárolni kívánt termék darabszámát módosítja, kérjük kattintson a szám mellett található Frissítés ikonra. 

- A darabszám ellenőrzését/módosítását követően kérjük kattintson a Tovább gombra. A megjelenő oldalon a fizetési mód, és a számlázási információk megadása szükséges. Válasszuk ki a kívánt fizetési módot, majd adjuk meg számlázási adatainkat; majd ezt követően kattintsunk a Tovább gombra. Az itt megjelenő oldalon ellenőrizzük, hogy megadott adataink helyesek-e. Amennyiben igen, kattintsunk ismét a Tovább gombra. Ha nem, akkor válasszuk ki a kívánt fizetési módot, illetve amennyiben szükséges, a számlázási adatok mellett található Szerkesztés ikonra kattintva módosítsuk adatainkat.

- Az ezt követő oldalon kiválaszthatjuk , hogy személyesen szeretnénk átvenni a vásárolni kívánt termékeket, vagy egyéb házhozszállítási módon. Kiválasztás után kattintsunk a Tovább gombra. Megjegyzés: a futárt, vagy az egyéb házhozszállítási módot a Vásárlónak önálllóan szükséges elintéznie. A termékek árai nem tartalmazzák a szállítás költségét. Annak költsége Megrendelőt terheli. Az árut csak akkor áll módunkban raktárunkból kiadni, amennyiben a teljes vételár kifizetésre került (előre utalással, vagy személyesen).

- Kérjük, hogy a számlázási és szállítási adatokat pontosan adja meg! A pontatlan, vagy hibásan kitöltött adatokért felellőséget nem tudunk vállalni.

- Ekkor megjelenik rendelésünk összesítője a vásárolni kívánt termékekkel, a kiválasztott szállítási móddal és a választott fizetési móddal. Itt fogadjuk el az ÁSZF-eket, majd a Megrendelés gombra kattintva véglegesíthetjük megrendelésünket.

Rendelés visszaigazolása

A webáruház az igénybe vevő megrendelésének megérkezését az igénybe vevő felé elektronikus úton is visszaigazolja. Amennyiben ez a visszaigazolás az igénybe vevő megrendelésének elküldésétől számított legkésőbb 48 órán belül az igénybe vevőhöz nem érkezik meg, az igénybe vevő mentesül az ajánlati kötöttség vagy szerződéses kötelezettség alól. A megrendelés és annak visszaigazolása akkor tekintendő a szolgáltatóhoz, illetve az igénybe vevőhöz megérkezettnek, amikor az számára hozzáférhetővé válik.

A megrendelések feldolgozása és teljesítése

A megrendelések feldolgozása rögtön megtörténik. Megrendelését az áruvásárlási előleg befizetésével véglegesítheti, ennek érdekében cégünk elektronikus díjbekérőt küld a megrendelő email címére. Az összeg beérkezését követően áruházunk szintén elektronikus számlát állít ki.

Az általános teljesítési határidő a visszaigazolástól számított 1 és 4 hét között mozog. 

Ha a Szolgáltató a szerződésben vállalt kötelezettségét azért nem teljesíti, mert a szerződésben meghatározott termék nem áll rendelkezésére, köteles erről a Felhasználót haladéktalanul tájékoztatni, valamint Felhasználó által fizetett összeget haladéktalanul, de legkésőbb harminc napon belül visszatéríteni. 

Elállás joga

A fogyasztó és a vállalkozás közötti szerződések részletes szabályairól szóló 45/2014. (II.26.) Korm. rendelet szabályozása értelmében Felhasználó a megrendelt termék kézhez vételétől számított 30 napon belül indoklás nélkül elállhat a szerződéstől, visszaküldheti a megrendelt terméket.

A fogyasztó az elállás jogát attól a naptól kezdve gyakorolhatja, amikor az árut átvette. Ebben az esetben a webáruház köteles a fogyasztó által kifizetett összeget haladéktalanul, de legkésőbb 14 napon belül visszatéríteni. 

Garancia, jótállás

Termékeinkre a PTK-féle szavatosság szabályai érvényesek.

Panaszkezelés

Amennyiben a vevőnek a vásárlással kapcsolatban észrevétele, vagy panasza van, úgy azt az alábbi elérhetőségeken jelezheti:

- info@szakacsfigura.hu e-mail címen, illetve

- a 06-30-9-528-920-as telefonszámon.

Minden jelzést kivizsgálunk, melynek eredményéről a Vevőt 30 napon belül tájékoztatjuk. Amennyiben annak kezelésével nem elégedett a Vevő, úgy a Felügyeleti szervekhez fordulhat.

Felügyeleti szerv: Pest Megyei Kormányhivatal Fogyasztóvédelmi Felügyelőség

Cím: 1135 Budapest, Lehel utca 43-47.

Postacím: 1365 Budapest, Pf.: 270.

Telefonszám: +36 1 329-7017, +36 1 236-3937, +36 1 236-3900

Telefax: +36 1 236-3956

E-mail: ogyved.pestmegye@nfh.hu, illetve: ogyved.pestmegye@pmkh.hu

Gödöllő, 2014. szeptember 24.